किसानों की समस्या को लेकर दी आंदोलन की चेतावनी
दतिया | शिवपुरी जिले की जो 10 पंचायत दतिया में शामिल की गई हैं। उनमें कोई सुविधा नहीं है। गांवों में बिजली नहीं है। ग्रामीण डीपी के लिए बिजली विभाग के अफसरों के चक्कर लगा रहे हैं, जबकि जिम्मेदार अफसर इस ओर ध्यान नहीं दे रहे। यह बात कांग्रेस सेवादल के जिला उपाध्यक्ष अमोल रावत ने कही है। उनका कहना है कि इन गांव के लोगों को बिल जमा करने तक के लिए करैरा और दिनारा जाना पड़ता है। ग्रामीणजन इस संबंध में कई बार अफसरों से शिकायत भी कर चुके हैं, लेकिन सुनवाई नहीं हो रही है। उन्होंने कहा है कि यदि सात दिन में इस समस्या का समाधान नहीं हुआ तो कांग्रेस आंदोलन करेगी।
hin_Deva hin_Deva